Offentliggørelse af det enhedsdokument, der er omhandlet i artikel 94, stk. 1, litra d), i Europa-Parlamentets og Rådets forordning (EU) nr. 1308/2013, og af henvisningen til offentliggørelsen af produktspecifikationen for en betegnelse i vinsektoren

(2020/C 124/10)

Denne offentliggørelse giver ret til at gøre indsigelse mod ansøgningen, jf. artikel 98 i Europa-Parlamentets og Rådets forordning (EU) nr. 1308/2013 (1), senest to måneder efter datoen for offentliggørelsen af denne meddelelse.

ENHEDSDOKUMENT

»Würzburger Stein-Berg«

PDO-DE-02403

Ansøgningsdato: 6. december 2017

1. Betegnelse, der skal registreres

Würzburger Stein-Berg

2. Medlemsstat

DE

3. Type geografisk betegnelse

BOB — beskyttet oprindelsesbetegnelse

4. Kategorier af vinavlsprodukter

1. Vin

5. Beskrivelse af vinen/vinene

Kvalitetsvin

Hvidvine fra vinstoksorterne Silvaner, Riesling og Weisser Burgunder

Kendetegn: en god dybde og krop, kombineret med elegance

— afbødet, integreret harmonisk syrestruktur

— velintegreret alkoholindhold

— mineralitet, der er stærkt kendetegnende for muschelkalk-jordbund

— fin frugtagtig karakter, der er specifik for vinstoksorten

— kvalitetsvine fra »Würzburger Stein-Berg« er tørre hvidvine

— vine med særlige røgede noter af flintesten og fin frugtagtig karakter

— farver fra gul til gyldengul

— naturligt alkoholindhold: mindst 12,2 % vol. — 90 °Oe, totalt alkoholindhold efter berigelse: højst 15 % vol. Generelle analytiske kendetegn Maksimalt totalt alkoholindhold (i % vol.) 15 Minimalt virkeligt alkoholindhold (i % vol.) 11 Minimalt totalt syreindhold 5 gram pr. liter udtrykt i vinsyre Maksimalt indhold af flygtig syre (i meq/l) 18 Maksimalt totalt svovldioxidindhold (i mg/l) 150

Vin med det særlige kendetegn »Auslese«

Hvidvine fra vinstoksorterne Silvaner, Riesling og Weisser Burgunder

Kendetegn: en god dybde og krop, kombineret med elegance

— afbødet, integreret harmonisk syrestruktur

— velintegreret alkoholindhold

— mineralitet, der er stærkt kendetegnende for muschelkalk-jordbund

— fin frugtagtig karakter, der er specifik for vinstoksorten

— vine med særlige røgede noter af flintesten og fin frugtagtig karakter

— farver fra gul til gyldengul

— vinene med de særlige kendetegn fra »Auslese« til »Trockenbeerenauslese« og »Eiswein« er kendetegnet ved et betydeligt restsukkerindhold på mindst 45 g/l, Noblesse complex wines

— naturligt alkoholindhold: mindst 13,8 % vol — 100 °Oe.

Med hensyn til analytiske kendetegn hvor der ikke er angivet nogen tal, finder den tyske vinlovgivning anvendelse.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 7 Minimalt totalt syreindhold 6 gram pr. liter udtrykt i vinsyre Maksimalt indhold af flygtig syre (i meq/l) 18 Maksimalt totalt svovldioxidindhold (i mg/l) 350

Vin med det særlige kendetegn »Beerenauslese«

Hvidvine fra vinstoksorterne Silvaner, Riesling og Weisser Burgunder

Kendetegn: en god dybde og krop, kombineret med elegance

— afbødet, integreret harmonisk syrestruktur

— velintegreret alkoholindhold

— mineralitet, der er stærkt kendetegnende for muschelkalk-jordbund

— fin frugtagtig karakter, der er specifik for vinstoksorten

— vine med særlige røgede noter af flintesten og fin frugtagtig karakter

— farver fra gul til gyldengul

— vinene med de særlige kendetegn fra »Auslese« til »Trockenbeerenauslese« og »Eiswein« er kendetegnet ved et betydeligt restsukkerindhold på mindst 45 g/l, Noblesse complex wines

— naturligt alkoholindhold: mindst 17,7 % vol — 125 °Oe.

Med hensyn til analytiske kendetegn hvor der ikke er angivet nogen tal, finder den tyske vinlovgivning anvendelse.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 5,5 Minimalt totalt syreindhold 6 gram pr. liter udtrykt i vinsyre Maksimalt indhold af flygtig syre (i meq/l) 30 Maksimalt totalt svovldioxidindhold (i mg/l) 400

Vin med det særlige kendetegn »Trockenbeerenauslese«

Hvidvine fra vinstoksorterne Silvaner, Riesling og Weisser Burgunder

Kendetegn: en god dybde og krop, kombineret med elegance

— afbødet, integreret harmonisk syrestruktur

— velintegreret alkoholindhold

— mineralitet, der er stærkt kendetegnende for muschelkalk-jordbund

— fin frugtagtig karakter, der er specifik for vinstoksorten

— vine med særlige røgede noter af flintesten og fin frugtagtig karakter

— farver fra gul til gyldengul

— vinene med de særlige kendetegn fra »Auslese« til »Trockenbeerenauslese« og »Eiswein« er kendetegnet ved et betydeligt restsukkerindhold på mindst 45 g/l, Noblesse complex wines

— naturligt alkoholindhold: mindst 21,5 % vol — 150 °Oe.

Med hensyn til analytiske kendetegn hvor der ikke er angivet nogen tal, finder den tyske vinlovgivning anvendelse.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 5,5 Minimalt totalt syreindhold 6 gram pr. liter udtrykt i vinsyre Maksimalt indhold af flygtig syre (i meq/l) 35 Maksimalt totalt svovldioxidindhold (i mg/l) 400

Vin med det særlige kendetegn »Eiswein«

Hvidvine fra vinstoksorterne Silvaner, Riesling og Weisser Burgunder

Kendetegn: en god dybde og krop, kombineret med elegance

— afbødet, integreret harmonisk syrestruktur

— velintegreret alkoholindhold

— mineralitet, der er stærkt kendetegnende for muschelkalk-jordbund

— fin frugtagtig karakter, der er specifik for vinstoksorten

— vine med særlige røgede noter af flintesten og fin frugtagtig karakter

— farver fra gul til gyldengul

— vinene med de særlige kendetegn fra »Auslese« til »Trockenbeerenauslese« og »Eiswein« er kendetegnet ved et betydeligt restsukkerindhold på mindst 45 g/l, Noblesse complex wines

— naturligt alkoholindhold: mindst 17,7 % vol — 125 °Oe.

Med hensyn til analytiske kendetegn hvor der ikke er angivet nogen tal, finder den tyske vinlovgivning anvendelse.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 5,5 Minimalt totalt syreindhold 6 gram pr. liter udtrykt i vinsyre Maksimalt indhold af flygtig syre (i meq/l) 30 Maksimalt totalt svovldioxidindhold (i mg/l) 400

6. Vinfremstillingsmetoder

a. Væsentlige ønologiske fremgangsmåder

Vine med særlige kendetegn har et minimumsindhold af restsukker på 45 g/l.

Ellers er de tilladte ønologiske fremgangsmåder fastsat i forordning (EU) nr. 1308/2013, forordning (EF) nr. 606/2009 og den nationale lovgivning, der finder anvendelse på fremstillingen af vin med den beskyttede oprindelsesbetegnelse »Würzburger Stein-Berg«.

b. Maksimale udbytter

50 hektoliter pr. hektar.

7. Afgrænset geografisk område

Alle nedenstående numre vedrører udelukkende registrerede matrikelnumre i byområdet Würzburg i Bayern.

BOB-betegnelsen »Würzburger Stein-Berg« dækker kun de områder, der er registreret i Würzburger Stein-vinbrugets vinregister. Følgende afsnit beskriver den endelige afgrænsning af BOB-området »Würzburger Stein-Berg«.

Fra det sydvestlige hjørne af 7469 østpå ad vej 7468/1, langs den østlige grænse for 5857 nordpå op til vej 5853/3, så østpå over til den østlige del af 5695.

Til det nordlige 5695 vestpå så langt som til den østlige grænse for 5689. Derfra nordpå langs de østlige grænser for 5689, 5687 og 5681.

Fra den nordlige grænse for 5681, den vestlige vej 5679 til 5725/1 nordpå, så ad vej 5727/0 og 5775/3 over til den østlige grænse for 5775/0, så sydpå ned til vej 5783/0, så vestpå over til den østlige grænse for 5782/0, så nordpå op til 5782/2. Ad 5782/2, 42 m vestpå til enden af vinmarken. Derfra i en lige linje sydpå ned til vej 5783. Ad vej 5783, 5553 og 5822 hen til 5830. Ad vej 5834 i vestlig retning hen til den nordlige grænse for 7996. Langs den nordlige grænse for 7996, 7996/2 og 5850 hen til vej 5852. Vej 5852 sydpå ned til vej 7468/1. Vestpå over den vestlige ende af 7469. Den vestlige grænse for 7469 sydpå til 7468/1.

Hermed er BOB-området »Würzburger Stein-Berg«, der er omringet af nævnte matrikelnumre, en del af Würzburger Stein-vinbruget, som er beliggende i BOB-området Franken i Bayerns Würzburg-område. Dette afgrænsede BOB-område er kendetegnet ved skråninger, kort afstand til flodens varmereservoir og et fremherskende grundfjeld, der er dannet af muschelkalk fra den midterste Trias-periode, hvilket betyder, at BOB-områdets karakteristika adskiller sig betydeligt fra Würzburger Stein-vinbrugets nærliggende parceller.

8. Primære druesorter

Weisser Riesling — Riesling, Riesling renano, Rheinriesling, Klingelberger

Weisser Burgunder — Pinot Blanc, Pinot Bianco, Weissburgunder

Grüner Silvaner — Silvaner, Sylvaner

9. Tilknytning til det geografiske område

»Würzburger Stein-Berg« omfatter de bedste parceller i Würzburger Stein-vinbruget. Solrige, meget stejle skråninger af muschelkalksten. Sydvendte, muslingeformet område ved floden Main, som fungerer som et varmereservoir.

Topografien for »Würzburger Stein-Berg« er kendetegnet ved en klassisk dalform med aflejringer og skrænter, der blev dannet for ca. to millioner år siden, da den gamle flod Main (»Urmain«) skiftede retning og begyndte at løbe sammen med Rhinen i stedet for sammen med Donau. Floden Mains enestående flodbred har formet et særligt højkvalitetsområde til vindyrkning på skrænten. På grund af skræntens stejle hældning, konkave facon og sydvestlige orientering er »Würzburger Stein-Berg« et af de bedste områder i Tyskland til dyrkning af kvalitetsvin. Dets umiddelbare nærhed til floden kombineret med især det nærliggende bymæssige mikroklima i byen Würzburg bidrager til at give »Würzburger Stein-Berg« sin eget særlige mikroklima, som har en afgørende indflydelse på vinenes kvalitet.

Jorden, der består af forvitringsmateriale, er rig på humus med lag af lerjord og svær lerjord. Jord med stor evne til at holde på vand og varme. Højde 190-285 m over havets overflade. Hældning 45-65 %. Høj eksponering for sollys. Floden Main fungerer som et varmereservoir og reflekterer lyset. Byen Würzburgs termiske effekt forbedrer mikroklimaet.

Det geografiske område, der er beskrevet, adskiller sig fra de øvrige områder i Würzburger Stein-vinbruget ved dets gennemsnitlige indhold af muschelkalkjordbund, dets stejle aspekt og den veldrænede jordbund, der følger heraf. Det omfatter den stejle sydvendte skråning, som ikke er udsat for kold luft fra et højere beliggende plateau og derfor er anderledes end de andre vinmarker i det omkringliggende område. Muschelkalkstenen har en lav porøsitet, hvilket giver den en høj lagringstæthed og en høj specifik vægt, der fører til en høj varmelagringskapacitet. Hældningen og den sydlige eksponering, betyder, at dyrkningsområdet er bedst muligt eksponeret for varme. Samspillet mellem de miljømæssige faktorer i det beskyttede område (moderbjergart, jordbundstype, mikroklima, skråningens hældning og orientering, sollys, beskyttelse mod eksponering for kold luft og kort afstand til floden) betyder, at vinene er mere krydrede, mere krævende og mere salte på tungen end dem fra de nærliggende områder. Eksponeringen, hældningen, moderbjergarten, jordbundstypen og floden Main arbejder alle sammen på en enestående måde og har en indvirkning på vinene. Vinen optager flere mineraler fra de golde muschelkalkjordbunde med et højt stenindhold, end det er tilfældet på vinmarkerne uden for det beskyttede område. Disse mineraler er med til at skabe vinens kendetegn. Det varme mikroklima muliggør en lang vækstsæson, hvilket giver druerne og de færdige vine mere tid til at udvikle aromaer og optage mineraler. På grund af hældningen og orienteringen er parcellernes eksponering for varme særlig høj, og vinstokkene kan give druerne og de færdige vine megen aroma og mange smagsnoter. Vine, der produceres af de druer, som dyrkes i området, er fyldige, harmoniske, runde og dybe med duft og smag af flint.

Højderyggen i det beskyttede område beskytter mod den kolde vind, som ellers ville kunne forkorte »vinstokkenes vækstperiode og begrænse druernes modningsperiode«. Af denne grund udgjorde den registrerede del af vinbruget historisk set og som følge af århundreders dyrkningsmetoder den oprindelige del af Würzburger Stein, som har givet navn til betegnelsen Würzburger Stein-Berg.

Ved at begrænse udbyttet til højst 5 000 liter pr. hektar årligt og begrænse produktionen til tre vinstoksorter (Silvaner, Riesling og Weißer Burgunder), sikrer producenterne vine af ensartet høj kvalitet fra det beskyttede område og en klart defineret vinsortsprofil. Disse tre sorter afspejler områdets vindyrkningsjord på den bedste måde. For vine fra vinmarker i det omkringliggende område er mere end 70 vinstoksorter tilladt såvel som et højere udbytte på 10 800 liter pr. hektar årligt.

Specificiteten ved vinene fra det beskyttede område er blevet beskrevet og kontrolleret i frankisk litteratur i århundreder.

Vinavlernes erfaring gennem århundreder med området og vinene fra det beskyttede område har skabt vinenes smag. Metoderne til produktion af kvalitetsvine har været bestemt af tradition og bæredygtighed i århundreder. Utallige priser og titler på nationalt og internationalt plan er et bevis på vinens høje kvalitet.

Vindyrkningsjorden viser derfor, at den besidder en specifik kombination af faktorer, som påvirker vinene: muschelkalkgeologien fra den midterste Trias-periode og de jordbunde, der stammer derfra, den specifikke og enestående topografi (eksponering, hældning, kort afstand til flod og by) og det mikroklima, der opstår som følge deraf, samt endelig århundreders bæredygtig dyrkning på den stejle skråning ved anvendelse af de klassiske vinstoksorter Riesling, Silvaner og Weißer Burgunder fra gamle og optimalt vedligeholdte vinmarker og med begrænset udbytte.

10. Andre vigtige betingelser

Retlig ramme:

Den nationale lovgivning

Type yderligere betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Ved at begrænse udbyttet til højst 5 000 liter pr. hektar årligt og begrænse produktionen til tre vinstoksorter (Silvaner, Riesling og Weißer Burgunder) sikrer producenterne vine af ensartet høj kvalitet fra det beskyttede område og en klart defineret vinsortsprofil, som giver vinene en smag, der er typisk for området.

Vine kan kun opnå den beskyttede oprindelsesbetegnelse, hvis de forarbejdede druer stammer fra vinstokke, der blev plantet i det beskyttede område for mindst otte år siden.

På grund af deres bedre rodgennemtrængning giver de vinstokke, der er mindste otte år gamle, sikkerhed for en højere og mere stabil vinkvalitet under forskellige vækstbetingelser. Der er ingen minimumsalder for vinene fra de nærliggende marker uden for det beskyttede område. Det samme gælder for hele vindyrkningsområdet.

Link til produktspecifikationen

www.ble.de/eu-qualitaetskennzeichen-wein

(1) EUT L 347 af 20.12.2013, s. 671.